 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Sălaj** |

**Decizia etapei de încadrare**

**Nr. 90 din 05.12.2013**

**Revizuită în data de .....**

**Proiect**

Ca urmare a solicitării de revizuire a deciziei etapei de încadrare nr. 90/ 05.12.2013, adresate de **S.C. OMV Petrom S.A.,** cu sediul în Bucureşti, Sector 1, str. Coralilor, nr. 22, înregistrată la APM Sălaj cu nr. 6457/21.10.2013, în baza:

* Ordonanței de Urgență a Guvernului nr. 195/2005, privind protecția mediului, aprobată cu modificări și completări prin Legea 265/2006, cu modificările și completările ulterioare;
* Hotărârii Guvernului nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia cu modificările și completările ulterioare;
* Hotărârii Guvernului nr. 445/2009 privind evaluarea impactului asupra mediului a anumitor proiecte publice şi private, cu modificările și completările ulterioare;
* Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* Ordinul Ministerului Mediului și Pădurilor nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice și private;

APM Sălaj decide, ca urmare a consultărilor desfăşurate în cadrul şedinţei CAT din data de 03.01.2017, că proiectul: ***Curăţare, umplere şi reconstrucţie ecologică amplasament batal Celula de şlam Parc 1 Suplac, judeţul Sălaj,*** propus a fi amplasat în loc. Leşmir, intravilan, com. Marca, jud. Sălaj,

**nu se supune evaluării impactului asupra mediului şi nu se supune evaluării adecvate.**

**Modificările aduse proiectului:**

- curățarea taluzului în care se observă infiltrații de produse petroliere pe latura estică (dinspre satul Leșmir) pe o lățime de 0,5 m;

- execuție barieră de separare din argilă, între batal și terenul adiacent, în vederea impermeabilizării taluzelor, realizată dintr-un strat de argilă cu grosimea de 0,50 m; bariera de separație va fi executată pe latura de est a batalului, cu întoarcere pe latura de nord, respectiv sud, pe o lungime de 15 m fiecare, și ulterior pe tot conturul batalului, în vederea evitării migrării contaminantului dinspre terenul adiacent spre excavația batalului; măsura este impusă de necesitatea evitării depășirii conturului proprietății pentru care s-a obținut autorizația de construire și de imposibilitatea excavării sub nivelul freatic.

Justificarea prezentei decizii:

Proiectul se încadrează în prevederile Hotărârii Guvernului nr. 445/2009,

**Anexa 2 punctul 13 lit.a)** " Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate,executate sau în curs de executare, care pot avea efecte semnificative negative asupra mediului

**I. Motivele care au stat la baza luării deciziei etapei de încadrare în procedura de evaluare a impactului asupra mediului** sunt următoarele:

a) proiectul se încadrează în prevederile H.G. nr. 445/2009, anexa 2 la:

-punctul 13 lit.a)" Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate,executate sau în curs de executare, care pot avea efecte semnificative negative asupra mediului.

b) modificările aduse proiectului, prin analiza criteriilor din Anexa 3 a HG nr. 445/2009 cu modificările și completările ulterioare, nu sunt de natură a genera un impact semnificativ asupra mediului.

1) Caracteristiclie proiectului:

a) mărimea proiectului – suprafaţa totalăa batalului, utilizată temporar pentru execuţia lucrărilor de curaţare, umplere şi reconstrucţie, este de cca 11162 mp, care include şi un volum de 37609 m3;

- prin proiect se propun următoarele lucrări:

- excavarea în vederea tratării prin desorbţie termică a 37 609 m3 şlam şi sol contaminat (diguri de contur+substrat);

- prelevare probe din bază şi taluze şi efectuare analize pentru a determina concentraţia poluanţilor în sol; în cazul în care se constată depăşiri ale valorilor admise, se vor continua lucrările de excavare;

- execuție barieră de separare din argilă, între batal și terenul adiacent, în vederea impermeabilizării taluzelor, realizată dintr-un strat de argilă cu grosimea de 0,50 m; bariera de separație va fi executată pe latura de est a batalului, cu întoarcere pe latura de nord, respectiv sud, pe o lungime de 15 m fiecare, și ulterior pe tot conturul batalului, în vederea evitării migrării contaminantului dinspre terenul adiacent spre excavația batalului;

- umplerea golului rezultat în urma excavaţiilor pentru decontaminare cu materialul tratat, precum şi cu material procurat din carierele aflate în apropiere;

- umplerea cu material procurat din sursa, grosimea stratului fiind de 0,30 m;

- acoperirea suprafeţei fostului batal cu un strat de sol vegetal g = 0,30 m.

b) cumularea cu alte proiecte - în zona amplasamentului nu se mai derulează alte proiecte;

c) utilizarea resurselor naturale - se vor utiliza resurse naturale în cantităţi limitate, iar materialele necesare realizarii proiectului vor fi preluate de la societăţi autorizate;

d) producţia de deşeuri: deşeurile rezultate în urma execuţiei lucrărilor, se vor depozita selectiv pe categorie de deşeu în containere speciale şi vor fi predate la societăţi autorizate în colectare/ valorificare/eliminare;

e) emisiile poluante, inclusiv zgomotul şi alte surse de disconfort:vor fi generate de utilajele şi mijloacele de transport, pe perioada de realizare a proiectului;

f) riscul de accident, ţinându-se seama în special de substanţele şi de tehnologiile utilizate: riscul de accident, pe perioada execuţiei lucrărilor este redus, iar alimentarea utilajelor cu carburanţi se face numai la staţiile de distribuţie carburanţi autorizate; SC OMV PETROM SA are întocmit planul de prevenire şi combatere a poluărilor accidentale;

2) Localizarea proiectului: în intravilanul localităţii Leşmir, comuna Marca, jud. Sălaj,

- utilizarea existentă a terenului: groapă reziduuri petroliere, amplasată pe un teren intravilan, conform Certificatului de Urbanism nr. 17/01.10.2013, eliberat de Primăria Comunei Marca;

- relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

3) Caracteristicile impactului potenţial: - nu este cazul.

II. Condiţiile de realizare a proiectului:

* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări".
* Obiectivele acţiunii de remediere pentru acest amplasament sunt:

1.    Îndepărtarea şlamului petrolier din batal şi tratarea acestuia;

2.    Colectarea si evacuarea de hidrocarburi petroliere din sol; si

3.    Eliminarea riscului de contaminare pentru utilizatorii sitului cu solul contaminat cu hidrocarburi/metale grele.

Paşii care trebuie urmaţi pentru decontaminarea sitului contaminat constau, în principal din:

1. Excavarea şi tratarea prin desorbţie termică a 37 609 m3 şlam şi sol contaminat (diguri de contur+substrat). Tratarea termică a materialului contaminat se va realiza ex-situ, precum şi stabilizarea materialului tratat prin desorbţie termică cu un liant hidraulic
2. Prelevare probe din bază şi taluze, şi efectuare analize pentru a determina concentraţia poluanţilor în sol. În cazul în care se constată depăşiri ale valorilor admise, se vor continua lucrările de excavare.
3. Umplerea golului rezultat în urma excavaţiilor pentru decontaminare cu materialul tratat, precum şi cu material procurat din carierele aflate în apropiere.
4. Umplerea cu material procurat din sursă, grosimea stratului fiind de 0,30 m
5. Acoperirea suprafeţei fostului batal cu un strat de sol vegetal g = 0,30 m.

* Dotarea cu echipamente şi instalaţii de control ale proceselor tehnologice; respectarea regulamentelor de prevenire a erupţiilor.
* În scopul prevenirii poluarii aerului se vor lua următoarele măsuri;
* se va face transportul materialului de umplutură cu autovehicule prevazute cu prelată;
* pământul tratat termic va fi depozitat în imediata apropiere a golului care trebuie umplut;
* dacă acoperirea gropii batalului, se face într-o perioadă secetoasă este obligatorie umezirea căilor de acces neasfaltate;
* se vor folosi utilaje de transport, împrăştiere şi compactare performanate, cu emisii scăzute de gaze de ardere;
* se vor folosi trasee optime între sursa de pământ şi batal.
* Transportul solului contaminat se va face numai cu mijloace de transport autorizate şi agrementate pentru transport substanţe periculoase conform cerinţelor HG nr. 1175/2007 pentru aprobarea Normelor de efectuare a activităţii de transport rutier de mărfuri periculoase în România, mijloacele de transport trebuie să deţină licenţă de transport substanţe periculoase şi certificat ADR;
* Se vor respecta limitele impuse de STAS 12574/87 privind condiţiile de calitate a aerului în zonele protejate;
* Pe perioada execuţiei lucrărilor vor fi întreprinse măsuri pentru prevenirea şi reducerea poluării atmosferei cu pulberi, praf şi noxe chimice de orice fel, prin transportul şi manipularea adecvată a materialelor de orice natură şi a substanţelor chimice periculoase;
* Menţinerea permanentă a drumurilor de acces în stare bună, întreţinerea continuă a utilajelor şi mijloacelor de transport pentru limitarea nivelului emisiilor în atmosferă;
* Se vor lua măsuri de evitare a poluării fonice şi de încadrare în normativele standard pentru vibraţii şi zgomote conform STAS nr. 10009/1988 şi STAS 12025/2/1981.

• Deşeurile rezultate, indiferent de natura lor se vor gestiona în conformitate cu prevederile Legii 211 din 2011, privind regimul deşeurilor;

* Monitorizarea gestiunii deşeurilor prin respectarea H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* Respectarea H.G. nr. 1403/2007 privind refacerea zonelor în care solul, subsolul, şi ecosistemele terestre au fost afectate;

• Depozitarea şi manipularea substanţelor chimice utilizate cu respectarea prevederilor Legii nr. 360/2003, privind regimul substanţelor şi preparatelor chimice periculoase, modificată şi completată prin Legea nr.263/2005 ;

• Ţinerea evidenţei cantităţilor de substanţe periculoase stocate (dacă este cazul) şi consumate ;

* Respectarea Legii nr. 249/2015, privind modalitatea de gestionare a ambalajelor și a deșeurilor din ambalaje;
* Repararea utilajelor şi a mijloacelor de transport şi schimbul de ulei se va face numai în incinte autorizate;
* Respectarea prevederilor OUG nr. 195/2005 privind protecţia mediului, aprobată cu modificări de Legea nr. 265/2006, modificată de OUG nr. 57/2007 , OUG nr. 114/2007 şi OUG nr. 164/2008
* Amplasarea organizării de şantier şi a depozitelor, precum şi alte activităţi conexe, se vor realiza cu respectarea prevederilor O.U.G. nr. 195/2005 aprobată cu modificări prin Legea nr. 265/2006 privind protecţia mediului cu completările şi modificările ulterioare;
* Respectarea prevederilor actelor/avizelor emise de alte autorităţi pentru prezentul proiect;
* Respectarea prevederilor STAS 10009/1988, privind nivelul de zgomot.

Pentru obţinerea autorizaţiei de construire se vor obţine actele/avizele stabilite în certificatul de urbanism.

***Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Sălaj urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile H.G. nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

**Serviciu Avize, Acorduri, Autorizaţii,**

ing. Gizella Balint

**Întocmit,**

ing. Anca Horotan